**Ministru kabineta noteikumu projekta**

**„Grozījumi Ministru kabineta 2008.gada 22.decembra noteikumos Nr.1075 „Noteikumi par vides aizsardzības valsts statistikas pārskatu veidlapām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts „Grozījumi Ministru kabineta 2008.gada 22.decembra noteikumos Nr.1075 „Noteikumi par vides aizsardzības valsts statistikas pārskatu veidlapām”” (turpmāk – noteikumu projekts) sagatavots atbilstoši:1) Atkritumu apsaimniekošanas likuma 12.pantam un 2015.gada 30.aprīļa grozījumiem Atkritumu apsaimniekošanas likuma 23.panta pirmajā daļā un 42.panta piektajā daļā;2) Ministru kabineta 2014.gada 25.novembra noteikumu Nr.724 „Noteikumi par piesārņojošas darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos” (turpmāk – MK noteikumi Nr.724) 9.punktā noteiktajām prasībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atkritumu apsaimniekošanas likuma (turpmāk – likums) 12.pants paredz iespēju veikt slēgtu vai rekultivētu izgāztuvju atrakšanu un tajās esošo atkritumu pāršķirošanu. Lai valstī būtu informācija par šajās izgāztuvēs veiktajām aktivitātēm un to ietekmi uz kopējo atkritumu apsaimniekošanu valstī, nepieciešams noteikt, kāda informācija ir jāsniedz komersantiem, kas apsaimnieko šīs izgāztuves.Grozījumi likuma 23.panta pirmajā daļā noteic, ka valsts statistiku sniedz arī **bīstamo atkritumu radītāji**, izņemot sadzīves bīstamo atkritumu radītājus.Likumā ir ieviesta jauna atkritumu apsaimniekotāju kategorija – atkritumu tirgotāji (likuma 1.panta 19.punkts) un atkritumu apsaimniekošanas starpnieki (likuma 1.panta 21.punkts). Šo apsaimniekotāju veiktās darbības ar atkritumiem ir nepieciešams uzskaitīt un ņemt vērā kopējā valsts statistikā par atkritumiem. Šī prasība ir iekļauta likuma 23.panta pirmajā daļā.Līdz šim valsts statistikas veidlapas bija jāiesniedz tikai atkritumu apsaimniekotājiem, kas izved atkritumus no Latvijas teritorijas, taču ir arī komersanti, kas paši izved no Latvijas teritorijas radītos atkritumus pārstrādei, reģenerācijai vai apglabāšanai. Grozījumi likuma 42.panta piektajā daļā nosaka, ka turpmāk arī šiem komersantiem ir jāiesniedz valsts statistikas veidlapas. MK noteikumu Nr.724 9.punkts noteic, ka operatoram, vērtējot savu ietekmi, ir nepieciešams ņemt vērā arī citu blakus esošo uzņēmumu radītos smaku traucējumus jeb tā saucamo fona koncentrāciju. Lai operators šo informāciju varētu saņemt, nepieciešams veikt tās uzkrāšanu datu bāzē Nr.2 – Gaiss, taču šobrīd statistikas veidlapā nav iespējas šādu informāciju iekļaut.Atbilstoši iepriekš minētajām izmaiņām ir nepieciešams precizēt valsts statistikas pārskatu veidlapas “Nr.2-Gaiss” un "Nr.3 – Atkritumi” un to aizpildīšanas kārtību. Noteikumu projekta mērķis: ir nodrošināt pilnīgāku valsts statistiku par atkritumu apsaimniekošanu un gaisa piesārņojumu kā arī uzlabot iesniegto statistikas datu kvalitāti. Noteikumu projekts: 1. Paredz valsts statistikas pārskatu veidlapu par atkritumiem (“Nr.3 – Atkritumi”) aizpildīšanu arī:1. komersantiem, kas ir saņēmuši atkritumu apsaimniekošanas atļaujas slēgtu vai rekultivētu izgāztuvju atrakšanai un tajās esošo atkritumu pāršķirošanai;
2. atkritumu tirgotājiem un atkritumu apsaimniekošanas starpniekiem;
3. bīstamo atkritumu radītājiem, kuri paši izved atkritumus ārpus Latvijas;
4. operatoriem, kas saņēmuši C kategorijas piesārņojošās darbības apliecinājumu visu kategoriju (L,M,N,O) mehānisko sauszemes transportlīdzekļu, mobilās lauksaimniecības tehnikas un satiksmē neizmantojamo pārvietojamo mehānismu un citu pārvietojamu agregātu remonta un apkopes darbnīcai;

2. Noteic, ka veidlapu “Nr.3 – Atkritumi” var aizpildīt arī fiziska persona (atkritumu tirgotāja un atkritumu apsaimniekošanas starpnieka gadījumā);3. Noteic, ka atkritumu apsaimniekotājiem, kas noslēguši līgumu ar pašvaldību par atkritumu apsaimniekošanu noteiktā teritorijā, ir jāsniedz dati par savāktajiem sadzīves atkritumu apjomiem administratīvi teritoriālajā griezumā;4. Noteikumu projekta 5.pielikums papildināts ar paskaidrojošo informāciju attiecībā uz veidlapas Nr.3 - Atkritumi aizpildīšanu kā arī veikti redakcionāli precizējumi;5. Nosaka izmaiņas datu bāzē “Nr.2- Gaiss”, paredzot iespēju operatoriem ievadīt arī informāciju par to darbības radīto smaku emisiju, tādējādi izveidojot informācijas bāzi par smaku emisiju fonu, kuru operatori nākotnē varēs izmantot, veicot savas darbības radītās ietekmes aprēķinu; 6. Veidlapā „Nr.2 – Gaiss” precizētas smaku emisiju mērvienības, papildināta 2.pielikuma 4.tabula ar 315.rindu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – ministrija), valsts SIA „Latvijas Vides, ģeoloģijas un meteoroloģijas centrs” (turpmāk – LVĢMC) un Valsts vides dienests (turpmāk – VVD). |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Komersanti, kuri veiks slēgto vai rekultivēto izgāztuvju atrakšanu un tajās esošo atkritumu šķirošanu;
2. Atkritumu tirgotāji un atkritumu apsaimniekošanas starpnieki;
3. Bīstamo atkritumu radītāji, kuri paši izved atkritumus ārpus Latvijas;
4. Operatori, kas saņēmuši C kategorijas piesārņojošās darbības apliecinājumu visu kategoriju (L,M,N,O) mehānisko sauszemes transportlīdzekļu, mobilās lauksaimniecības tehnikas un satiksmē neizmantojamo pārvietojamo mehānismu un citu pārvietojamu agregātu remonta un apkopes darbnīcai.
 |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums u**zlabos valstī pieejamo statistiku par atkritumu apsaimniekošanu, tiks iegūta arī precīzāka informācija par gaisa piesārņojumu. Administratīvais slogs palielināsies personām, kurām saskaņā ar noteikumu projektu turpmāk tiek noteikta veidlapas** “Nr.3 - Atkritumi” aizpildīšana. |
| 3. | Administratīvo izmaksu monetārs novērtējums | Administratīvo izmaksu monetārs novērtējums veikts sabiedrības mērķgrupām, kurām **saskaņā ar noteikumu projektu turpmāk tiek noteikta veidlapas** “Nr.3 - Atkritumi” aizpildīšana, pēc formulas:C = f x l x n, kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz noteikumu projekts;n – subjektu skaits, uz ko attiecas projektā paredzētās informācijas sniegšanas prasības.Privātajā sektorā stundas likme ir aprēķināta, dalot vidējo mēneša algu privātajā sektorā (pēc [www.csb.gov.lv](http://www.csb.gov.lv) datiem 2014. gadā tā bija EUR 741 mēnesī) ar Darba likuma 131.panta pirmajā daļā minēto normālo darba laiku 40 stundas nedēļā x 4 = 160 stundas mēnesī: 741/160 = EUR 4,63.Tiek pieņemts, ka informācijas savākšana un apkopošana vienam komersantam vidēji varētu aizņemt 20 stundas un pārskata aizpildīšana un iesniegšana aizņemtu 1 stundu, tātad kopā 21 stunda.Informācijas sniegšana notiek reizi gadā.1. Komersanti, kuri veiks slēgto vai rekultivēto izgāztuvju atrakšanu un tajās esošo atkritumu šķirošanu (pēc VVD reģistra potenciāli iespējami 311 komersanti):

**C = 4.63 x 2l x 311 = 30 238 euro**1. Atkritumu tirgotāji un atkritumu apsaimniekošanas starpnieki (pēc VVD reģistra 38 komersanti):

**C = 4.63 x 2l x 38 = 3 695 euro**1. Bīstamo atkritumu radītāji, kuri paši izved atkritumus ārpus Latvijas (pēc VVD reģistra 14 komersanti):

**C = 4.63 x 2l x 14 = 1 361 euro**1. Operatori, kas saņēmuši C kategorijas piesārņojošās darbības apliecinājumu visu kategoriju (L,M,N,O) mehānisko sauszemes transportlīdzekļu, mobilās lauksaimniecības tehnikas un satiksmē neizmantojamo pārvietojamo mehānismu un citu pārvietojamu agregātu remonta un apkopes darbnīcai (pēc VVD reģistra 2306 komersanti):

**C = 4.63 x 2l x 2306 = 224 212 euro****Kopā visām mērķgrupām: 259 506 euro.** |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads**  | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Nav attiecināms* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izmaksas datu bāzes “Gaiss – 2”, “Atkritumi – 3” papildināšanai, atbilstoši veiktajiem grozījumiem, ir vienreizējas izmaksas.Izmaksas datu bāzes “Gaiss – 2” papildināšanai ir4 974 *euro.*Izmaksas datu bāzes “Atkritumi – 3” papildināšanai ir 15 000 *euro.*Datu bāzes papildināšanas izmaksas ministrija nodrošinās piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai varētu iegūt precīzāku un pārskatāmāku informāciju par izgāztuvju pārrakšanas rezultātā atrakto atkritumu veidiem un daudzumu, nepieciešams ieviest jaunus specifiskus atkritumu klasifikācijas kodus, veicot grozījumus Ministru kabineta 2011.gada 19.aprīļa noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus”. Tāpat ir nepieciešams papildināt Ministru kabineta 2011.gada 26.aprīļa noteikumus Nr.319 „Noteikumi par atkritumu reģenerācijas un apglabāšanas veidiem” ar jaunu atkritumu reģenerācijas kodu slēgtu vai rekultivētu atkritumu izgāztuvēs apglabāto atkritumu pāršķirošanai.Grozījumi Ministru kabineta 2011.gada 19.aprīļa noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus” un Ministru kabineta 2011.gada 26.aprīļa noteikumos Nr.319 „Noteikumi par atkritumu reģenerācijas un apglabāšanas veidiem” tiek virzīti vienlaicīgi ar grozījumiem Ministru kabineta 2008.gada 22.decembra noteikumos Nr.1075 „Noteikumi par vides aizsardzības valsts statistikas pārskatu veidlapām”. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2015.gada 1.oktobrī ievietots ministrijas publiskā tīmekļa vietnē:<http://www.varam.gov.lv/lat/likumdosana/normativo_aktu_projekti/?doc=12002>.2015.gada 5.oktobrī notika darba grupas, kas izveidota ar vides aizsardzības un reģionālās attīstības ministra 2015.gada 2.februāra rīkojumu Nr.41 „Par darba grupas “Darba grupa par atkritumu apsaimniekošanas normatīvo aktu pilnveidošanu” izveidošanu”, sanāksme, kuras laikā darba grupa tika informēta par izstrādāto noteikumu projektu. |
| 3. | Sabiedrības līdzdalības rezultāti | Projekta izstrādes gaitā netika saņemti priekšlikumi un komentāri. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, VVD, LVĢMC |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.Noteikumu projekts neietekmēs iesaistīto institūciju funkcijas un uzdevumus, bet palielināsies darba apjoms VVD, kas saistīts ar to, ka palielinās personu skaits, kam jāiesniedz valsts statistikas veidlapas „Nr.3 – Atkritumi”. VVD darbu veiks esošā budžeta ietvaros.Noteikumu projekta izpilde tiks nodrošināta institūcijas līdzšinējo cilvēkresursu ietvaros. Jaunas amata vietas netiks veidotas. |
| 3. | Cita informācija | Nav |

**Anotācijas V sadaļa – projekts šo jomu neskar.**

vides aizsardzības un

 reģionālās attīstības ministrs K.Gerhards

valsts sekretāra p.i.

valsts sekretāra vietniece administratīvajos

jautājumos E.Turka

04.01.2016 14:00

1742

K.Puriņa

67026461, kristine.purina@varam.gov.lv